
R J E Š E NJ E


	Općinski prekršajni sud u Zagrebu, po sutkinji Ljiljani Pirić, uz sudjelovanje Gordane Nikšić, kao zapisničarke, u prekršajnom predmetu protiv I-okrivljene pravne osobe Adriatic osiguranje d.d., II-okrivljene odgovorne osobe u pravnoj osobi Borisa Markića i III-okrivljene odgovorne osobe u pravnoj osobi Berislava Perića, svi zastupani po branitelju Stanislavu Ostojiću, odvjetniku iz Odvjetničkog društva Grgić & partneri iz Zagreba, zbog prekršaja iz čl. 63. st. 5. toč. 3. i st. 6. Zakona o obveznim osiguranjima u prometu (Narodne novine 151/05, 36/09, 75/09, 76/13, 152/14 i 155/23), povodom optužnog prijedloga Hrvatske agencije za nadzor financijskih usluga, KLASA: 997-02/23-06/01, URBROJ 326-01-23-23-4 od 4. travnja 2023., a nakon uložene žalbe okrivljenika, dana 6. srpnja 2026. 

r i j e š i o   j e 

I) Temeljem odredbe čl. 184. st. 6. Prekršajnog zakona („Narodne novine“, broj: 107/07., 39/13., 157/13., 110/15., 70/17., 118/18. i 114/22.), zbog nastupanja zastare prekršajnog progona obustavlja se prekršajni postupak protiv I-okrivljene pravne osobe Adriatic osiguranje d.d., II-okrivljene odgovorne osobe u pravnoj osobi Borisa Markića i III-okrivljene odgovorne osobe u pravnoj osobi Berislava Perića, svi zastupani po branitelju Stanislavu Ostojiću, odvjetniku iz Odvjetničkog društva Grgić & partneri iz Zagreba, zbog prekršaja iz čl. 63. st. 5. toč. 3. i st. 6. Zakona o obveznim osiguranjima u prometu (Narodne novine 151/05, 36/09, 75/09, 76/13, 152/14 i 155/23), povodom optužnog prijedloga Hrvatske agencije za nadzor financijskih usluga, KLASA: 997-02/23-06/01, URBROJ 326-01-23-23-4 od 4. travnja 2023.


Obrazloženje
1. Hrvatska agencija za nadzor financijskih usluga podnijela je optužni prijedlog KLASA: 997-02/23-06/01, URBROJ 326-01-23-23-4 od 4. travnja 2023., protiv I. okrivljene pravne osobe i II. i III. okrivljenih odgovornih osoba u pravnoj osobi, radi djela prekršaja činjenično i pravno opisanog u izreci ove presude te je proveden redovni prekršajni postupak. Presudom ovog suda poslovni broj Pp-7199/2023 od 12. studenoga 2024. okrivljenici su temeljem čl. 182. toč. 1. Prekršajnog zakona oslobođeni od optužbe radi djela prekršaja iz čl. 63. st. 5. toč. 3. i st. 6. Zakona o obveznim osiguranjima u prometu, a povodom žalbe tužitelja  odlukom Visokog prekršajnog suda RH broj Ppž-3525/2025 od 14. siječnja 2026., zaprimljenom na ovom sudu 16. travnja 2026. ukinuta  je pobijana presuda u ovom predmetu, te je vraćen predmet ovom sudu na ponovni postupak i odlučivanje slijedom čega je postupak proveden ispočetka. U ponovljenom postupku ovaj sud je protiv okrivljenika donio  osuđujuću presudu pod poslovnim brojem Pp- 5838/2026-9 dana 14. svibnja 2026.
2. Na ovosudnu presudu poslovnim brojem Pp- 5838/2026-9 od 14. svibnja 2026. okrivljenici su putem branitelja pravodobno uložili žalbu dana 27. svibnja 2026. 
3. S obzirom da je u postupku dostave nepravomoćne odluke o prekršaju odnosno u roku za podnošenje pravnog lijeka dana 21. svibnja 2026. istekao zakonom propisani rok za zastaru prekršajnog progona, sud je temeljem čl. 184. st. 6. Prekršajnog zakona obustavio prekršajni postupak protiv okrivljenika te je riješeno kao u izreci ovog rješenja.

U Zagrebu 6. srpnja 2026.


	Zapisničarka 							          Sutkinja
         Gordana Nikšić						                 Ljiljana Pirić

 
Uputa o pravnom lijeku:
Protiv ovog rješenja dopuštena je žalba u roku od 3 (tri) dana od dana dostave rješenja. Žalba se podnosi Općinskom prekršajnom sudu u Zagrebu, Avenija Dubrovnik br. 8, u dva primjerka, a o žalbi odlučuje Visoki prekršajni sud RH.



Dostavna naredba: 
1. I-okrivljenoj pravnoj osobi:  Adriatic osiguranje, Zagreb, Listopadska ulica 2 
2. II-okrivljenoj odgovornoj osobi:  Boris Markić, Zagreb, Trg kralja Petra Krešimira IV 3. III-okrivljenoj odgovornoj osobi: Berislav Perić, Zagreb, Ulica Dragojle Jarnević 6
4. branitelju okrivljenika: Stanislav Ostojić, odvjetnik iz Odvjetničkog društva Grgić & 
    partneri, Zagreb, Ulica grada Vukovara 282
5. tužitelju: Hrvatska agencija za nadzor financijskih usluga, Zagreb, Franje Račkog 6
6. pismohrana-ovdje

